Anver Versi
Anwarali Versi, wanda aka fi sani da Anver Versi, ɗan jarida ne haifaffen ƙasar Kenya wanda shine babban editan mujallar New African, da ke London.  Ya fara aikin jarida ne a birnin Nairobi, kafin ya koma Ingila, inda a karshe ya yi aiki da wallafe-wallafen da dama na Birtaniya,  ciki har da a mujallun; African Business da African Banker .   Sauran jaridu da yake wa rubuta sun haɗa da; The Times, The Independent, The Wall Street Journal, Chicago Tribune da International Herald Tribune .

Tarihin Rayuwa 
An haife shi a Nairobi, Kenya, Versi ya fara karatunsa a Makarantar Aga Khan, Mombasa, inda ya karanci fannin, Kimiyyar Siyasa, Tattalin Arziki, da Turanci a Jami'ar Nairobi. Ya tafi domin ƙaro karatu a Jami'ar Warwick da Kwalejin King, Cambridge, duk a London.

Versi ya fara aikinsa a matsayin ɗan jarida yana aiki tare da Ƙungiyar Jaridun Nation a Nairobi, kafin ya koma Landan a 1983, inda ya kasance babban editan jaridar The Guardian da Financial Times, sannan kuma mujallun Afirka dake a Burtaniya sun ɗauke shi aiki a jaridar Afirka Journal da Drum (Afirka ta Yamma).  Ya kashe fiye da shekaru 30 yana aiki tare da kamfanin IC Publications,  shi ne editan da ya kafa mujallar African Banker,  kuma a cikin shekara ta 1994 ya zama edita a jaridar African Business haka-zalika a shekarar 2018 shine babban editan mujallar New African (jaridar da ya taɓa zama mataimakin editan jaridar daga shekara ta 1983 zuwa 1994).

Cigaba da karutu 
 Football in Africa, Collins, 1986, 
 Search for Africa's Political Identity, Macmillan

Manazarta

Rayayyun mutane